Tractorada d'Unió de Pagesos a Manresa - Canal Taronja Comarques Centrals\nIniciNotíciesGeneralTractorada d’Unió de Pagesos a Manresa\nTractorada d’Unió de Pagesos a Manresa\nUn grup d’uns 15 tractors han participat a la protesta del Sindicat Unió de Pagesos a Manresa.\nLa capital del Bages s’ha afegit a Girona, Lleida, Tarragona i Tortosa, on s’han produït concentracions davant de diferents delegacions estatals en el marc d’una plataforma reivindicativa de mesures urgents per a la pagesia professional que suposen uns 300 milions d’euros anuals per a Catalunya.\nAmb pancartes i a marxa lenta, han sortit del Palau Firal de Manresa, i han entrat a la capital del Bages per la carretera de Vic, i baixant pel Passeig Pere III, s’han dirigit cap al Carrer Circumval·lació, on es troba l’Agència Estatal d’Administració Tributària.\nAllà, han aparcat els tractors deixant el carrer tallat per la policia local, després de llegir un manifest, han entrat a l’edifici a entregar els documents on portaven la proposta que volen fer al Govern.\nLes mobilitzacions s’han dut a terme a tot l’Estat convocades per la resta d’organitzacions pertanyents a Unió d’Unions d’Agricultors i Ramaders.\nBarra Lliure – 14/3/2019\nParlem amb – II Fira de la República\nSumate al Pont de Vilomara


20N dia universal dels drets de l’infant | AMPA IPSE BLOC ... un espai per a la comunicació i per a la participació.\nEl truc d'un nen de 5 anys per lligar-se els cordons que està donant la volta al món\nEnsenyament introdueix treballs d'estiu per a l'alumnat que no superi l'avaluació de les competències bàsiques a primària.\n20/11/2012 — ampaipse\nVisita el web “els drets de l’Infant” si estàs interessat en conèixer els drets dels infants i si vols implicar-te en la seva promoció i sensibilització.\nSi t’animes, podrem treballar plegats un seguit d’objectius que ens ajudaran a promoure els drets dels infants!\nAquests objectius generals són:\nA. Potenciar el coneixement dels Drets de l’Infant per part dels infants i adolescents, i també de les seves famílies i societat més àmplia:\nTreballar en línia que l’aprovació de la Convenció és una responsabilitat compartida entre infants i adults.\nCrear condicions per a què la societat en el seu conjunt conegui la Convenció i aprengui a defensar-la i respectar-la.\nB. Afavorir, per part dels infants i de la població adulta, la presa de consciència que el dret a la participació és un dret recollit en la convenció dels Drets de l’infant i que s’ha de treballar en aquesta línia i assolir un compromís personal, polític i social al voltant d’aquest dret.\nCrear espais i models de participació infantil en l’àmbit de les administracions municipals, així com també en l’àmbit educatiu (formal i no formal) i familiar.\nC. Aconseguir un compromís més ampli per part de les entitats, institucions i administracions respecte el reconeixement dels Drets de l’Infant:\nReflexionar a partir de la Convenció sobre la situació de la Infància en l’entorn proper i en l’entorn llunyà.\nImpulsar accions de difusió i aprenentatge dels drets.\nAnimar el desenvolupament de projectes locals entorn els Drets de l’Infant mitjançant l’ús de les tecnologies 2.0.\nConvencio dels drets dels infants (pdf)\nI. Considerant que els pobles de les Nacions Unides han refermat en Carta la seva fe en els drets humans fonamentals i en la dignitat i el valor de la persona i que s’han declarat determinats a promoure el progrès social i a elevar el nivell de vida dintre d’un concepte més ampli de llibertat,\nII. Considerant que les Nacions Unides han proclamat en la Declaració Universal dels Drets Humans que tothom té els drets i les llibertats que s’hi enuncien, sense cap mena de distinció de raça, de color, de sexe, de llengua, de religió, d’opinió política i de qualsevol altra índole, d’origen nacional o social, de posició econòmica, naixement o de qualsevol altra condició,\nIII. Considerant que l’infant, per la seva manca de maduresa física i mental, necessita una protecció i cura especials, incloent-hi la protecció jurídica adequada, tant abans com després del naixement,\nIV. Considerant que la necessitat d’aquesta protecció especial ha estat expressada en la Declaració de Ginebra de 1924 sobre els Drets de l’Infant i reconeguda en la Declaració Universal dels Drets Humans i en els Convenis constitutius dels organismes especialitzats i de les organitzacions internacionals que s’interessen pel benestar de l’infant,\nV. Considerant que la humanitat ha d’otorgar a l’infant el millor que li pugui donar,\nVI. L’Assemblea General proclama la present Declaració dels Drets de l’Infant a fi que tingui una infantesa feliç i gaudeixi, en benefici propi i de la societat, dels drets i de les llibertats que s’hi enuncien, i insta als pares i mares, els homes i les dones individualment, i les organitzacions privades, autoritats locals i els governs respectius, a reconèixer aquests drets i a treballar perquè s’observin per mitjà de mesures legislatives i d’altra índole adoptades progressivament, de conformitat amb els principis següents:\nPrincipi 1: L’infant ha de gaudir de tots els drets enunciats en aquesta Declaració. Aquests drets han de ser reconeguts a tots els infants sense excepció de cap mena o discriminació per motius de raça, de color, de sexe, de llengua, de religió, d’opinió política o d’altra índole, d’origen nacional o social, posició econòmica, de naixement o de qualsevol altra condició, ja sigui de l’infant mateix o de la seva família.\nPrincipi 2: L’infant ha de gaudir d’una protecció especial i disposarà d’oportunitats i serveis establerts per la llei, i d’altres mitjans, a fi que pugui desenvolupar-se físicament, mentalment, espiritualment i social, d’una manera sana i normal, en condicions de llibertat i dignitat. En promulgar lleis amb aquesta finalitat, la consideració fonamental a què caldrà atenir-se serà l’interès superior de l’infant.\nPrincipi 3: L’infant té dret, des del seu naixement, a un nom i una nacionalitat.\nPrincipi 4: L’infant ha de gaudir dels beneficis de la seguretat social. Ha de tenir dret a créixer i a desenvolupar-se amb salut; i amb aquest fi caldrà proporcionar-li, així mateix com a la mare, cura i protecció especials, incloent-hi l’atenció prenatal i postnatal adequades. L’infant té dret a disposar d’alimentació, habitatge, recreació i serveis mèdics adequats.\nPrincipi 5: L’infant que pateixi impediments físics, mentals o socials, ha de rebre el tractament, l’educació i les atencions necessàries que requereixi la seva particular situació.\nPrincipi 6: L’infant, per al desenvolupament ple i harmoniós de la seva personalitat, necessita amor i comprensió. Sempre que sigui possible, haurà de créixer a l’empara i sota la responsabilitat dels seus pare i mare i, en qualsevol cas, en un ambient d’afecte i de seguretat moral i material; llevat de circumstàncies excepcionals, l’infant de tendra edat no serà separat de la seva mare. La societat i les autoritats públiques tenen el deure de dedicar una cura especial envers els infants sense família o que estiguin mancats de mitjans de subsistència. Per al manteniment dels fills de famílies nombroses, convé concedir subsidis estatals o d’altra mena.\nPrincipi 7: L’infant té dret a rebre educació, que serà gratuïta i obligatòria almenys en la seva etapa elemental. Se li donarà una educació que afavoreixi la seva cultura general i li permeti, en condicions d’igualtat d’oportunitats, desenvolupar les seves aptituds i el seu judici individual, el seu sentit de la responsabilitat moral i social, i esdevenir un membre útil de la societat. L’interès superior de l’infant serà el principi que guiarà aquelles persones que tenen la responsabilitat de la seva educació i orientació; aquesta responsabilitat pertoca en primer lloc al pare i a la mare. L’infant gaudirà plenament de jocs i de l’esbarjos, els quals hauran d’estar orientats vers les finalitats perseguides per l’educació; la societat i les autoritats públiques s’esforçaran a promoure la satisfacció d’aquest dret.\nPrincipi 8: L’infant ha de figurar entre els primers de rebre, en tota circumstància, protecció i socors.\nPrincipi 9: L’infant ha de ser protegit contra totes les formes de negligència, crueltat i explotació. No serà objecte de cap mena de tràfic. No s’haurà de consentir que l’infant treballi abans d’una edat mínima adequada; en cap cas no se l’ocuparà ni se li permetrà que s’ocupi en qualsevol tasca o feina que perjudiqui la seva salut, o que interfereixi en el seu desenvolupament físic, mental o moral.\nPrincipi 10: L’infant ha de ser protegit contra les pràctiques que puguin fomentar la discriminació racial, religiosa o de qualsevol altra mena. Ha de ser educat en esperit de comprensió, tolerància, amistat entre els pobles, pau i fraternitat universal, i amb plena consciència que ha de consagrar les seves aptituds i energies al servei dels seus semblants.\nMés informació: Convenció sobre els drets de l’infant.\n« Vuit pistes per detectar a casa que el teu fill pateix assetjament escolar\nVigorèxia i Ortorèxia: altres formes de desordre alimentari »\nRT @Sasa6705: És necessari la presencia de mes dones en aquest sector. Per als que tingueu filles o netes, feu un cop d’ull... @AMPAIPSE… > 2 days ago\ntwitter.com/joanpifa/statu… > 3 days ago\nRT @escolaipse: Fins el dia 3 de juny teniu temps per fer la preinscripció als batxillerats de l'Ipse! Què us oferim? Batxillerats concert… > 3 days ago\nRT @escolaipse: Què vols fer a l'estiu? Tenim la resposta a la teva pregunta, vine al campus de l'Ipse! https://t.co/elhOMLySUb > 3 days ago\nRT @escolaipse: Demà s'inicia el període de preinscripció per a l'etapa de Batxillerat. En la nostra web trobareu tota la informació per po… > 1 week ago\nRT @emergenciescat: RECORDA: distància, mascareta i higiene de mans. https://t.co/Y5WGO0qTja > 1 week ago\nRT @aferssocialscat: 👉 Trobaràs informació en #llenguadesignes sobre el #coronavirus i el desconfinament als vídeos d'aquest enllaç: htt… > 1 week ago\nRT @xtec: Orientacions per atendre i acompanyar les emocions de l'alumnat en el retorn als centres. xtec.gencat.cat/ca/recursos/or… #alscentres #or… > 1 week ago\nMoltes felicitats i molta sort. Malgrat no són temps fàcils comenceu una nova etapa amb el millor bagatge possible. twitter.com/escolaipse/sta… > 1 week ago\nRT @escolaipse: L'Anna Villuendas, de 1r de batxillerat, ha estat seleccionada per participar en el programa BATX2LAB i durà a terme la par… > 1 week ago


Hospitals en Xinmen - Directori - Llistat - Guia - Hospital - Altres ciutats a anhui sheng - Anhui sheng - Xina - Hospitalsworldguide\nPàgina d'inici › Per país › Xina › Anhui sheng › Altres ciutats a anhui sheng › Hospitals en xinmen\nHospitals en xinmen Altres ciutats a anhui sheng > Anhui sheng > Xina\nSi trobeu un o més errors en aquest directori Hospitals en Xinmen, feu-nos-ho saber. La vostra ajuda serà molt útil per a totes les persones que busquen informació d'aquests hospitals a Internet, perquè la guia és molt útil per a moltes persones que la troben.\nSi té símptomes rars com la pèrdua de pes i el cansament extrem, cal tenir cura! Pot ser l'anunci d'una malaltia greu. Si necessiteu anar a l'hospital més proper, consulteu aquesta guia de l'hospital Xina. Aquí us mostrarem tots Hospitals en Xinmen perquè pugueu contactar o saber com arribar-hi.\nAmb 0 habitants, Xinmen és una àrea que té hospitals de referència. Si cerqueu una de les Hospitals en Xinmen que mostra aquesta llista, podeu ingressar l'enllaç de qualsevol hospital que aparegui a la vostra cerca per trobar el vostre número de telèfon o adreça exacta.\nHospitals en Xinmen per categoria\nMoltes persones no ho saben, però abans d'anar a un hospital públic Xinmen (Xina), han de passar pel seu metge general per a la seva derivació a un especialista, si aquest és el cas. Si el vostre metge ja l'ha referit i necessiteu saber on està i com contactar amb l'hospital al qual haureu d'anar, aquí trobareu tot\nUn hospital privat, per créixer i assolir un gran prestigi, ha de proporcionar serveis de qualitat i oferir la millor assistència als seus pacients. Si voleu trobar un hospital d'aquest nivell Xinmen (Xina), consulteu-lo aquí\nLlistat de hospitals pròxims a Xinmen\nPujiang County People's Hospital- (Situat a 120.32 km)\nZhejiang Provincial People's Hospital- (Situat a 120.55 km)\nZhejiang University School of Medicine Hospital of Stomatology- (Situat a 144.13 km)\nSui Changxian Hospital- (Situat a 119.80 km)\nLin'an City People's Hospital- (Situat a 65.77 km)\nQuzhou City Kecheng people Hospital- (Situat a 89.54 km)\nJinhua Central Hospital- (Situat a 115.39 km)\nXuancheng Anhui Province Central Hospital- (Situat a 132.77 km)\nYiwu Affiliated Hospital of Zhejiang University School of Medicine- (Situat a 139.65 km)\nSeventh People's Hospital of Hangzhou- (Situat a 145.49 km)


Prop d'un 60 % menys de vols a la tornada de vacances | betevé\nTambé ha canviat notablement el perfil dels viatgers: la majoria són visitants espanyols, que han escollit destinacions locals\nRedacció | diumenge, 30 d'agost del 2020, a les 14.25\nLa crisi del coronavirus ha colpejat especialment el sector turístic aquest estiu. Les restriccions i recomanacions de no viatjar a Espanya de molts països han fet caure el nombre de turistes aquest 2020. N’és un clar reflex l’Aeroport Josep Tarradellas Barcelona-el Prat.\nDes d’aquest divendres, 28 d’agost, fins dilluns 31 d’agost hi ha programades 1.686 operacions. El dia amb més vols ha estat divendres, amb un total de 446 vols (222 arribades i 224 sortides). El segon dia amb més activitat ha estat aquest diumenge, en què s’han planificat 430 vols (214 arribades i 216 sortides). L’any passat, l’últim diumenge d’agost l’aeroport va registrar 1.075 operacions, amb més 200.000 seients oferts. És a dir, aquest any les xifres d’operacions són prop d’un 60 % inferiors.\nTot i les xifres continuen essent baixes, representen una millora respecte aquest juliol. Segons dades d’Aena, l’aeroport de Barcelona va registrar un 83 % menys de viatgers i el nombre d’operacions va caure fins al 72, 5 %, respecte el mateix període de l’any passat.\nVols nacionals o europeus\nTambé ha canviat notablement el perfil dels viatgers. La majoria són visitants espanyols, que han escollit destins locals com Catalunya aquestes vacances atípiques.\nLa gran majoria d’operacions que ha registrat l’aeroport del Prat, són vols nacionals, com a Tenerife o Palma, per exemple, que aquest any han estat destinacions força sol·licitades. De vols europeus també se n’han deixat veure, com Itàlia, a Roma o a Florència; o una mica més lluny, Istanbul o Bucarest.


Guia d'Associacions de Salut - Familiars de Persones amb Discapacitat de les Piti�ses Català - Castellano Cercador\nDones de les Illes Balears per a la Salut La Sonrisa M�dica Associació de Familiars de Persones amb Discapacitat de les Pitiüses (SA COLOMETA)\nAconseguir l’ampliació del Servei de Transport Adaptat per tots el pobles de l’illa d’Eivissa per traslladar les persones amb discapacitat al Centre ocupacional i al Centre de dia. L’objectiu seria posar en marxa una segona ruta. El seguiment de la construcció i posada en marxa del recursos assistencials especialitzats necessaris (Centre residencial polivalent) que preveu construir el Consell Insular d’Eivissa i Formentera. Estrènyer la col·laboració que actualment es desenvolupa amb el Centre ocupacional, i ampliar la participació, tant a nivell de suport complementari de les activitats que es realitzen, com a nivell de funcionament general del Centre. Ampliar les activitats desenvolupades fins ara, segons les necessitats que vagin sorgint. Col·laborar i participar, juntament amb la “Plataforma Sociosanitaria de las Pitiusas” en la reivindicació, divulgació i sensibilització de les institucions i la societat en general de la problemàtica i les necessitats que pateixen les persones amb discapacitat de les Pitiüses.\nAssessorament i orientació, tant a les persones amb discapacitat com a les seves famílies. Finançament de material per a la realització d’activitats pròpies dels tallers ocupacionals: tapissos, catifes, marqueteria, macrame i ceràmica.. Suport i col·laboració directa amb l’equip terapèutic del Centre ocupacional de Cas Serres per contribuir a la integració laboral dels seus usuaris. Col·laboració en l’organització d’activitats de caire lúdic realitzades al Centre: viatges, excursions, cursos de natació, etc.. Organització d’activitats lúdiques que es realitzen anualment amb la participació de les famílies: dinar de tancament del curs, festa de Nadal. Reivindicació, divulgació i sensibilització davant les institucions i la societat en general de les necessitats que pateix el col·lectiu de les persones amb discapacitat. Posada en marxa del Servei de Transport al Centre ocupacional, sorgit a partir de la persistent reivindicació de l’associació i gràcies a la col·laboració de la Creu Roja d’Eivissa i el Consell Insular d’Eivissa i Formentera. L’associació ha col·laborat tant en el finançament com en l’organització del servei.\nDirecció postal C/ Madrid, 52 07800 Eivissa\nTelèfon 971 19 24 21 Informació no disponible\nCorreu electrònic mcolomarr@uoc.edu Informació no disponible\nSocis L'associació compta actualment amb 45 socis.


Benvingut a VR&Business\nContingut personalitzat de RV per a l'Empresa\nRV Completament immersiu\nHTC Vive experiència - Showroom - Videojocs\nDescobreix com les solucions de VRandBusiness ajuden a transformar el teu procés de vendes amb una experiència de Realitat Virtual. Enfocat al teu producte, amb un toc 'Game' i fer-ho divertit.\nCol·laborem amb el client\nTreballem amb el teu negoci per crear una experiència de RV personalitzada, atractiva i interactiva.\nBasat en el producte del client construïm una solució en un entorn Virtual.\nFent servir els motors de videojocs, desenvolupem la interacció per crear una experiència intel·ligent i funcional.\nRV per WEB\nCreem per a la teva web 360 Fotos i Videos per mostrar el que vols en 360 graus.\nRV per Mòbils\nDesenvolupem contingut per Cardboards i Samsung Gear VR. Una experiència que comença amb un simple visor que qualsevol pot utilitzar\nCompletament immersiu. Proporcioni tot el potencial de RV per al seu negoci. Modifiqui l'estructura del seu producte 3D. Canvieu el color, obriu portes, mostri el mecanisme, desmonta. Tot el que vostè pot imaginar en RV.\nNosaltres ens adaptem a les necessitats del client, sigui quin sigui el seu sector, indústria, formació, prevenció de riscos laborals PRL, patrimoni cultural, oci, salut - medicina, etc. En aquesta llista presentem quins són els 4 principals sectors en el que hem treballat.\nIndustria - Entrenament d'operaris - Seguretat\nOci - Viatges\nTreballem en alguns projectes per mostrar com VRandBusiness pot ajudar al procés de vendes del negoci. Utilitzem 3dsmax i Unity per exportar a HCT Vive. També fem servir una càmera 360 per a crear fotos i vídeo 360.\nAlmacelles - El jaciment del Vilot en 3D\nVR par Recursos Humans\nWEB Realitat Virtual, Cardboard RV\n"Qualsevol persona pot buscar la moda a una boutique o la història en un museu. L'explorador creatiu busca història en una ferreteria i moda en un aeroport." — Robert Wieder\nSom aquí per respondre qualsevol pregunta que pugui tenir sobre les nostres experiències de VRandBusiness. Poseu-vos en contacte amb nosaltres i respondrem el més aviat possible. info@vrandbusiness.com


Tamala Travel al Rototom 2018.El nostre estand a l'Africann Village\nAvui volem contar-vos i compartir amb vosaltres la nostra experiència com a Tamala Travel al Rototom 2018. Ens va plenar d’energia, il·lusió i ganes de seguir caminant…\nVam participar a l’última edició del Festival Internacional de Reggae Rototom Sunsplash 2018 celebrada a Benicàssim (Castelló), prop de la nostra residència habitual.\nVam tenir presència a l’àrea Non Profit de l’African Village amb l’Agència de Viatges Sostenibles i Conscients TAMALA TRAVEL.\nGràcies a l’organització del festival i a persones com Kampa (Coordinador de la Programació de les diferents àrees culturals) i Laura González (Encarregada dels estands de la Casa de la Paraula dins de l’àrea African Village) vam tenir l’oportunitat de mostrar-nos, comunicar-nos cara a cara i oferir la nostra visió de viatjar.\nPer què participar al Rototom?\nPer diversos motius, perquè ens agrada el Festival… perquè hem participat en anteriors edicions com a ‘visitants’… perquè la nostra Agència de Viatges Sostenibles a Gàmbia és una proposta respectuosa e innovadora per viatjar a l’Àfrica… perquè volem donar a coneixer Àfrica fora dels estereotips… perquè vivim a Castelló i encara que és una Agència online, la nostra sede local està a aquesta ciutat al costat de Benicàssim !!!!\nDes del 15 d’Agost fins el 22 d’Agost vam participar en un estand dins de l’àrea African Village del Rototom.\nVam explicar el nostre projecte a les persones interessades que es van acostar a l’estand… Per què Viatjar a Gàmbia? Amb fotos de les Rutes preparades per a l’octubre i per Nadal al país més menut del continent africà.\nDurant la setmana vam conèixer gent interessada en el nostre projecte, persones amb ganes de compartir i intercanviar opinions i projectes vinculats amb l’Àfrica des de diferents àrees.\nEn l’acollidor rancó de l’African Village vam tenir la sort de conèixer projectes socials com Music X Change Ghana, Africadolou, Cultivant Vida, United Minds, Hermanos Thioune, Top Manta, Mamadou Dia, Bissap, Diomcoop, SOEPIC … i altres (són tots els que estan, però no estan tots els que són)\nVam participar a la Casa de la Paraula de l’African Village per explicar el nostre projecte d’Agència de Viatges Sostenibles i Conscients amb la missió d’establir relacions igualitàries entre viatger/es i comerços locals.\nEl dimarts 21 d’Agost, Fafa Ceesay també va prendre l’altaveu a la pedra de Sócrates per donar a conèixer el nostre projecte.\nDesprés d’una setmana intensa de compartir humanitat, color i ritme a l’ African Village, ens queda agraïment.\nGràcies als voluntaris, gràcies Ana, Javier, Laura, per acompanyar-nos i escoltar-nos.\nPer descomptat, gràcies als companys d’estand per compartir converses, balls i música djembé… gràcies Rocio, Marcel, Abdou, Joana, Federico, Koblavick… a la família i amigues i amics… gràcies mamà, Míriam, Gema, Raquel, Belén, Shaddai, Mar…\nI a totes les persones que ens heu visitat, escoltat, preguntat, conversat i viatjat mentalment amb nosaltres a Gàmbia.\nEns sentim orgullosxs d’haver presentat nostre projecte en un espai de tolerància, respecte, igualtat, curiositat… #ONELOVE\nAra podem seguir en contacte a través d’aquesta pàgina web, Facebook i Instagram.\nGRÀCIES A TU, que encara no t’hem nomenat, també estàs al nostre cor.\n“Quan plou és el moment en què cal col·locar la carabassa sota la gotera. Cada dia és una oportunitat, cada dia és una vida” Text extret d’un relat peul d’Ismaël Diadié Haïdara\n… i el nostre homenatge a Green Valley amb la seua cançó d’amor en directe a l’escenari Main Stage…\nCategories Rototom Navegació per les entrades


El DOGC publica les noves bases d'ajuts als mitjans\nRedacció\t| Actualitzat el 11 Maig 2017 a les 19:22\nEl Diari Oficial de la Generalitat de Catalunya va publicar dimecres les noves bases reguladores de les subvencions estructurals per a mitjans en català o aranès de titularitat privada: publicacions periòdiques, mitjans informatius digitals, emissores de ràdio i canals de televisió.\nCom ja havíem avançat, enguany el Govern ha reformulat les bases amb l'objectiu d'impulsar la professionalització dels mitjans, estimular la qualitat dels continguts i potenciar la creació de llocs de treball. La Secretaria de Comunicació del Govern i Mitjans de Comunicació i la Direcció General de Mitjans de Comunicació ha introduït els canvis en les bases després de múltiples contactes amb agents del sector per recollir les seves necessitats i adaptar-se a l'evolució dels mèdia.\nEn les noves bases, per a les publicacions en suport paper s'introdueix per primera vegada el suport a la professionalització, i en els ajuts a mitjans digitals i de ràdio augmenta la quantia atorgada per cada redactor en plantilla.\nEls ajuts als mitjans digitals són els que presenten més canvis: s'ha modificat el sistema de càlcul de l'import, de manera que el suport a la professionalització agafa més pes en detriment de la quantia lligada a la difusió. A més, per calcular l'import, s'han introduït nous criteris qualitatius per donar més suport als continguts de qualitat i evitar els comportaments poc ètics per aconseguir més usuaris únics.\nPer altra banda, les noves bases també incorporen mesures per donar més suport als mitjans de proximitat. Entre d'altres, s'augmenta el suport bàsic per a les publicacions digitals de proximitat i es redueix el tiratge mínim per a les publicacions en paper d'abast local.


L'AMI demanarà als nous regidors que es comprometin amb la "República catalana"\nPublicat 6/5/2019 13:07:07 +02:00CET\nL'Associació de Municipis per la Independncia (AMI) ha presentat aquest dilluns la campanya 'Regidor per la República' perqu els regidors electes el proper 26 de maig que ho desitgin incorporin un compromís amb "els valors de la República catalana" en l'acte de la presa de possessió del seu crrec.\nEn una roda de premsa, el president de l'AMI i alcalde de Port de la Selva (Girona), Josep Maria Cervera, ha explicat que enviaran la proposta als ajuntaments adherits a l'entitat, mentre que, a les localitats no adherides, s'enviar la campanya als partits que obtinguin representació.\n"No és substitutiu de la fórmula que es fa servir per jurar el crrec, sinó que s'hi afegeix", ha detallat Cervera, mentre que la vicepresidenta primera de l'AMI i alcaldessa d'Arenys de Mar (Barcelona), Anabel Moreno, ha explicat que s'ha redactat un informe jurídic que dona empara legal a la fórmula.\nPreguntat sobre si enviaran la campanya al PSC i als comuns, Cervera ha recordat que el 2015 s'hi van adherir alguns regidors socialistes i d'ICV --encara que no n'ha detallat quants--: "No hem descartat ningú, per no creiem que el PSC el subscrigui en aquest moment", ha dit.\nLa fórmula proposada és: "Per expressió democrtica de la voluntat ciutadana, manifesto el ferm compromís amb els valors de la República catalana i declaro que continuaré treballant en la construcció d'una Catalunya políticament lliure, socialment justa, econmicament prspera i territorialment equilibrada".\nCervera ha recordat que en les eleccions municipals del 2015 ja van presentar la campanya 'Regidor per la independncia', que demanava un compromís amb la independncia de Catalunya, i ha dit que ara els regidors també han de treballar contra els polítics "presos i exiliats" pel procés sobiranista.\nEn la campanya anterior, d'un total de 9.077 regidors, es van adherir 4.192 a la campanya 'Regidor per la independncia', el 46,18%, i Cervera ha recordat que l'AMI té un total de 789 membres dels 947 municipis catalans: "Sense els municipis no ser possible aconseguir la independncia ni la República catalana".\nA l'acte també hi han assistit el secretari de l'AMI i alcalde d'Arenys de Munt (Barcelona), Joan Rabasseda; la vocal de la comissió executiva de l'AMI i alcaldessa de Begues (Barcelona), Merc Esteve, i el també vicepresident de l'AMI i alcalde d'Ametlla de Mar (Tarragona), Jordi Gaseni.


La volta al mon en 80 vides: De nou a la carretera VII\nDe nou a la carretera VII\nJa havia après a fer l'espanyol i va agafar el metro, amb els seus transbords i el tren fins a Potsdam sense pagar. Corria el risc que algun revisor li demanés el bitllet i hagués de pagar una multa d'uns 40€, però amb què pagaria? s'havia gastat la majoria dels diners que tenia encara durant aquella setmana a Berlín, uns 120€, i tant sols n'hi quedaven vint, allò i res era el mateix, així que ni els contava aquells diners. No tenia possessions de valor, i no tenia comptes bancaris enlloc. Com podria pagar cap multa?\nA Potsdam va comprovar horroritzat com en cap establiment dels que hi havia a l'estació tenien cartró. Pel que es veu, les comandes arribaven en un altre tipus d'embalatge, potser era que no havien entès el que els hi estava demanant... Finalment, però, va ser el propietari d'una pizzeria, amb qui no s'"entenien", perquè no tenien cap llengua en comú, el que va donar-li cartró. No hi ha més cec que el que no vol veure. Es podria extrapolar amb la comprensió...\nI amb un cartell enorme on posava Magdeburg, va decidir dirigir-se a l'autopista, que li havien dit que estava a tant sols dos quilòmetres... sí, tant de bo...\nMentre caminava va trobar-se amb tres autoestopistes rumaneses que anaven a França, amb un cartell minúscul en un full de paper, així que va compartir amb elles un tros de cartró que li sobrava per poder fer un cartell amb condicions doncs estava clar que aquell no funcionava, i tampoc estaven situades en un lloc gaire interessant... si venien de Rumania fent autoestop devien haver-se tirat moltes hores a la carretera esperant... Tampoc volien caminar fins a l'autopista, i en Peter tampoc hagués volgut amb aquelles motxilles mastodòntiques que portaven...\nLes va deixar enrere i va seguir la seva ruta, i més endavant es va trobar un altre autoestopista, un home d'avançada edat que es dirigia a Hannover, sense cartell i amb una maleta petita, tenia tota la pinta de ser dels de la vella escola, un autèntic; però, desitjant-li sort, també el va deixar enrere i va continuar caminant. Deuria haver passat els dos quilòmetres que teòricament el separaven de l'autopista en feia almenys quatre, i feia tota la pinta de ser lluny encara, quan, finalment, en un indret on va decidir aturar-se a reposar i fer dit, un cotxe va fer sonar el clàxon des de darrere seu. Un cotxe car, un audi 4x4 o un BMW, no hi entenia en Peter de cotxes i ni s'hi fixava, estava fent mitja volta i se li va acostar fent marxa enrere al mig de la carretera. En Peter va dir-li on es dirigia, i l'home que conduia va dir-li que, malhauradament, ell es dirigia a Leipzig, però que el portaria fins a la primera estació de servei de l'autopista en direcció Magdeburg, que devia estar a poc més de cinc minuts en cotxe.\nL'home, d'uns cinquanta anys molt ben portats, es deia Friedrich i va quedar alucinat pel projecte de viatge d'en Peter, pel recorregut que ja portava fet i per tot el que, resumit, li va poder explicar sobre ell i els motius que el movien a viatjar d'aquella manera. Més enllà de tot el que s'hagués pogut esperar, en Friedrich va oferir-li allotjament sempre que ho necessités a Leipzig o a Potsdam, li va donar la seva targeta i li va dir que el podia trucar quan vulgués si necessitava qualsevol cosa, i que li enviés un sms per dir-li qui era i ell li respondria amb la seva direcció de mail personal perquè en la que apareixia a la targeta, la de la feina, rebia milers de mails al dia i no els veia tots. A més a més li va explicar que ell treballava amb gent molt rica, venen cases, cotxes, barcos, seguros, oferint advocats, o el que fos que una persona rica pugui necessitar (i necessiten moltes coses), així que si es trobava amb gent rica durant el seu viatge, va dir-li, mirés de donar el seu contacte i si aconseguia vendre alguna cosa a alguna d'aquesta gent rica, li enviaria una part dels guanys. Sonava massa bé? A en Peter li va semblar sincer, i fos com fos, tampoc es posaria a treballar per ell. Si apareixia la ocasió ho faria, no li costava res, si no, tampoc la provocaria. Les bones ocasions venen soles, la feina està en saber-les veure.\nDesprés d'acabar la conversa, doncs es van parar a l'estació de servei i es van estar una bona estona xerrant, es van acomiadar i en Peter va anar a buscar un altre autoestopista que també buscava algú que el portés, curiosament, en la mateixa direcció que ell. El noi, visiblement més jove, tenia una manera de fer autoestop que en Peter desaprobava rotundament, insultant les persones que no es volien parar, i es va veure obligat a demanar-li que canviés d'actitud. Un autoestopista fa autoestop perquè vol, (a no ser que s'hagi tingut un accident amb cotxe o alguna pana, però majoritàriament un tria ser autoestopista) i un ha de saber una cosa molt òbvia, però en la que sembla que hi ha gent que no pensa: ningú està obligat a recollir-te. Encara que vegis marxar el cotxe en la mateixa direcció que tu.\nCansat de seguir el mètode de l'impulsiu i apressat (si, és alucinant, però hi ha autoestopistes apressats) autoestopista va abordar directament, però amb educació, una noia que estava fent gasolina, que no parlava massa bé l'anglès i que encara no tenia molt clara la seva trajectòria, amb la qual cosa tindria encara el temps d'anar a pagar per decidir si seguia la seva direcció i els portava, o si feia veure que havia de seguir una altra ruta.\nPer sort, va accedir a portar-los, al jove de nom impronunciable a qui anomenaré Alim el portaria una mica més enllà de Magdeburg, i a en Peter el deixarien a la primera estació de servei que es trobéssin just després de Magdeburg.\nLa noia es deia Mika i era la primera vegada que recollia algú fent autoestop, i esperava que no fos la última, va comentar-li en Peter, "pel bé dels nostres germans autestopistes". Com que ella no se sentia còmode parlant anglès, en Peter va cedir el seient de l'acompanyant a l'Alim que parlava alemany, mentre ell aprofitava per fer una becaina al seient del darrere.\nUn cop a Magdeburg es va acomiadar d'ells i es va trobar amb un altre autoestopista (encara un altre!), que acabava de trobar algú que el portés, i just després, mentre començava a escriure el cartell de Hannover, un hove va passar per davant i es va oferir a portar-lo.\nEs deia Davis i treballava montant i desmuntant estands per fires i convencions i viatjava força amunt i avall. En la seva furgoneta, molt moderna i confortable, la van fer petar una mica fins que van arribar a una estació de servei més enllà de Hannover, en un punt proper a on aquella autopista virava cap al sud direcció Dortmund i en Peter miraria de trobar un altre cotxe que seguís per l'altra autopista direcció oest, cap a Osnabrück i que acabava directament a Amsterdam.\nAllà va esperar uns trenta minuts, la seva tècnica en les estacions de serveis era plantar-se davant la porta de la caixa amb el cartell de la ciutat a la mà, deixant-lo veure a tothom "discretament" perquè, de lluny, la gent l'identifiqués com a autoestopista i comencés a decidir com el tractarien - alguns et miren per sobre l'espatlla com si fóssis escombraries, d'altres es neguen educadament, d'altres s'inventen excuses barates, d'altres fan veure que no t'han vist, i després hi ha els camioners que s'han parat a dormir allà que es queden a fer-la petar una estona -. Després deixava entrar a la gent a pagar abans de preguntar, però preguntava a pràcticament tots els que sortien, per evitar preguntar dues vegades a la mateixa persona, una vegada quan entrava i una quan sortia, que ja li havia passat alguna vegada. Costa recordar les cares de totes les persones...\nSempre preguntava educadament i si rebia un no, somreia i donava les gràcies pel seu temps. Qualsevol xòfer en potència podria veure'l de lluny remugar, insultar o posar males cares i repensar-s'ho. Això és el que havia retret a l'Alim, que malgrat haver viatjat molt semblava no haver après res.\nAixí doncs, després d'una mitja horeta seguint el seu estudiat mètode, una parella de nois d'uns trenta anys van accedir a portar-lo una mica més enllà d'Osnabrück. Anaven a fer una barbacoa a casa uns amics i a veure el primer partit del mundial, segons ells, birres, carn, cap dona i futbol era el pla perfecte; en Pete tenia una altra idea al cap com a pla perfecte, però a ells s'els veia feliços i no tenia intenció de desmotivar-los. En Christian i l'Ali el van deixar en una altra estació de servei quan devien caure les sis de la tarda.\nI allà va estar-se probablement més d'una hora preguntant a la gent, i ja començava a mirar-se els voltants per trobar un lloc on dormir, i potser fins i tot es prendria una dutxa sota el raig d'aigua d'un aspersor que hi havia en marxa allà al costat, quan li va passar per davant una dona amb rastes...\n"Aaah, rastes, com us estimo! Si tingués més cabells potser me'n faria" va pensar... i quan la dona va sortir li va preguntar si el podrien portar a Amsterdam i va dir-li que si tenien espai al cotxe sí. I el cotxe estava ple de valent. Eren músics, australians, que havien estat tocant pel carnaval de les cultures de Berlín i anaven a Amsterdam a tocar també i més endavant anirien al País Vasc també a tocar. Així que es van alegrar que fos espanyol, i movent una mica l'immens amplificador que tenien instalat al seient del darrere, doncs el maleter estava ple a vessar, van poder fer un petit espai on en Peter va poder encabir el seu petit cul i amb penes i treballs es va poder cordar el cinturó. El trajecte era llarg, i l'espai tant petit que al cap d'unes hores una de les rodes de l'amplificador, malgrat ser rodona, se li clavava dolorosament, i havia de posar els peus en una postura tant incòmode que se li començaven a adormir els turmells, i tampoc podia canviar de posició... però va consolar-se pensant que segurament aquella nit dormiria en un llit o en un sofà, a casa l'amiga de la seva germana a Amsterdam.\nQue equivocat que estava...\nPublicado por Arnaud en 17:23\nEsta casa era una ruina, especial viajeros


Núm. del document AAM/2529/2014\nData del document 07/11/2014\nData de publicació 14/11/2014\nDerogada per la RESOLUCIÓ ARP/1194/2016, de 26 d'abril, per la qual es fixen mesures obligatòries de lluita contra el cargol poma (Pomacea sp.) a la zona demarcada de les comarques del Baix Ebre i el Montsià.\nArticle 2.2 Modificat per la RESOLUCIÓ ARP/1457/2015, de 25 de juny, per la qual es modifica la Resolució AAM/2529/2014, de 7 de novembre, per la qual es fixen les mesures a dur a terme per al control del cargol poma (Pomacea sp.) a la zona demarcada a Catalunya.\nDeroga la\tRESOLUCIÓ AAM/2291/2013, de 30 d’octubre, per la qual es fixa com a mesura de control del cargol poma (Pomacea sp.) el tractament amb aigua de mar i l’assecament hivernal de determinades zones del Delta de l'Ebre.\nDeroga la\tRESOLUCIÓ AAM/1455/2012, de 16 de juliol, per la qual es fixen les mesures a dur a terme per al control del caragol poma (Pomacea sp.) a l'hemidelta esquerre del Delta de l'Ebre.\nVigència 15/11/2014 - 12/05/2016\nL’Ordre AAR/404/2010, de 27 de juliol, en el marc de la Llei 43/2002, de 20 de novembre, de sanitat vegetal, va declarar oficialment l’existència d’un focus del cargol poma (Pomacea sp.) a l’hemidelta esquerre del delta de l’Ebre, va ser modificada per l’Ordre AAM/63/2013, de 16 d’abril, i estableix que per resolució de la direcció general competent en matèria d’agricultura es disposaran les mesures obligatòries a dur a terme en les zones demarcades.\nEn data 10 de novembre de 2012 es va publicar la Decisió d’execució de la Comissió 2012/697/UE, de 8 de novembre, relativa a les mesures per evitar la introducció a la Unió Europea i la propagació a l’interior d'aquesta del gènere Pomacea sp. (Perry), destinada als estats membres, en la qual s’estableixen mesures respecte a la circulació de vegetals susceptibles i a l’establiment de zones demarcades.\nDavant la situació actual de la plaga del cargol poma al delta de l’Ebre, es considera necessari continuar i reforçar les mesures d’aplicació obligatòries destinades a l’eradicació de la plaga a través de diverses vies fonamentals d’actuació. Cal aturar l’avanç de la plaga per la xarxa de canals i altres masses d’aigua, evitar la invasió de noves parcel·les de cultiu i frenar el procés d’invasió del riu Ebre.\nÉs un objectiu prioritari de control i eradicació de la plaga evitar la invasió de noves parcel·les de cultiu. Per aconseguir aquest objectiu és imprescindible establir mesures de contenció i eradicació en els arrossars que evitin la invasió. En arrossars ja envaïts, és un objectiu prioritari evitar que siguin font de reinvasió cap a altres camps o cap als sistemes de reg i drenatge i abaixar-ne la densitat i, si és possible, arribar a l'eradicació total.\nLa gestió dels regs i desguassos en tota l’àrea demarcada ha de ser l’adequada per garantir la contenció de la plaga i evitar-ne noves expansions per via aquàtica. En qualsevol cas, cal garantir que la gestió hidràulica no és font activa de disseminació de la plaga. Per tant, calen mesures específiques de gestió i maneig de la xarxa de canals per permetre l’eradicació efectiva del cargol poma i evitar-ne la reinvasió d’altres àrees. Per això, cal establir una sèrie de mesures de compliment obligatori.\nPer aquest motiu, en exercici de les competències que m’han estat atribuïdes,\nMesures obligatòries en la gestió hidràulica de la xarxa dels canals\n1.1 Es prohibeix qualsevol tipus de bombeig o transvasament de masses d’aigua envaïdes pel cargol poma, siguin canals de drenatge envaïts en qualsevol grau, siguin del riu. L’àmbit d’aplicació d’aquesta mesura comprèn el tram fluvial, des del municipi d’Amposta fins a la desembocadura del riu, i en l’espai deltaic, tota la plana del Delta. Es consideraran excepcions a aquesta norma aquelles estacions de bombeig que disposin de filtres capaços d’evitar la injecció de cargols en qualsevol estadi (juvenils i adults) a través de les estacions de bombeig. Les excepcions a la norma seran autoritzades de forma expressa pel Departament d’Agricultura, Ramaderia, Pesca, Alimentació i Medi Natural, prèvia anàlisi tècnica que garanteixi tant la funcionalitat de la filtració com el manteniment dels objectius de contenció de la plaga mentre durin els bombejos d’aigua. Els titulars de les captacions seran els responsables de garantir les mesures de contenció i evitar la invasió o reinvasió del cargol poma per aquesta via.\n1.2 És obligatori mantenir permanentment tancades totes aquelles comportes de regulació que puguin permetre el pas de cargols poma entre diferents sistemes de drenatge, així com des dels hemideltes cap al riu, amb l’objectiu de garantir la contenció de l’extensió de la plaga, i també per evitar la reinvasió d’àrees ja eradicades. A tal efecte el Departament d’Agricultura, Ramaderia, Pesca, Alimentació i Medi Natural farà públic a través de la seva pàgina web oficial les comportes afectades.\nIgualment, el Departament d’Agricultura, Ramaderia, Pesca, Alimentació i Medi Natural autoritzarà de forma expressa l’obertura de comportes subjectes a aquesta prohibició quan cedeixin les situacions de risc d’expansió de la plaga, o en casos excepcionals. Igualment podrà incloure altres comportes en la prohibició a través de notificacions als titulars de les instal·lacions.\nÉs obligació de les comunitats de regants i qualsevol altre titular d’instal·lacions que requereixen maneig específic com a procediment de contenció el manteniment d'aquestes mesures i informar el Departament d’Agricultura, Ramaderia, Pesca, Alimentació i Medi Natural de qualsevol anomalia o risc de descontenció que es pugui produir.\n1.3 És obligació de les comunitats de regants garantir que la gestió hidràulica sigui l'adequada per permetre la realització de tractaments químics i/o físics en els canals, amb garantia de la màxima efectivitat i amb la rapidesa que exigeixen les mesures excepcionals de lluita contra la plaga.\nEls terminis seran establerts conjuntament pel Departament d’Agricultura, Ramaderia, Pesca, Alimentació i Medi Natural i les comunitats de regants en cada cas.\n1.4 Les comunitats de regants garantiran que els episodis d’inundabilitat siguin minimitzats a través d’una gestió hidràulica eficient, així com, quan sigui necessari, a través de la posada en funcionament de les estacions d’evacuació. Aquesta obligació s’estén també als períodes temporals en què el cultiu de l’arròs ha finalitzat.\nMesures obligatòries específiques de contenció en arrossars per a les persones agricultores\n2.1 En camps envaïts, és obligació de les persones agricultores garantir la instal·lació de mesures per evitar que els cargols poma envaeixin noves àrees, sigui cap a arrossars veïns, o bé cap a la xarxa de reg o drenatge a través de les boqueres d’entrada i sortida d’aigua dels camps.\n2.2 És obligació de les persones agricultores productores d’arròs de tota l’àrea demarcada instal·lar les mesures necessàries per evitar que els seus camps siguin envaïts pel cargol poma, així com realitzar-ne el manteniment adequat que garanteixi la seva funcionalitat. Com a mínim cal la col·locació de malles en els punts d’entrada i sortida d’aigua dels camps, independentment que els camps disposin d’altres mesures de contenció addicionals. Aquestes malles han de ser instal·lades de manera que garanteixin l’hermeticitat i el pas de malla o diàmetre no ha de ser superior a 1 cm de llum interior.\n2.3 És obligació de les persones agricultores informar el Departament d’Agricultura, Ramaderia, Pesca, Alimentació i Medi Natural tant de la presència de la plaga als seus camps, com sobre incidències ocorregudes en les mesures de contenció que puguin comprometre els objectius de contenció descrits en aquesta Resolució.\n2.4 La idoneïtat de les mesures implementades per garantir la contenció i control de la plaga, en casos diferents dels estipulats en aquesta Resolució, serà avaluada, si s’escau, pel personal tècnic del Departament d’Agricultura, Ramaderia, Pesca, Alimentació i Medi Natural, i se n'informarà les persones agricultores com a resultat de l’anàlisi individual de la seva idoneïtat per assolir els objectius de contenció de la plaga.\n2.5 A partir de la notificació a les persones titulars de les parcel·les d’arròs per part del Departament d’Agricultura, Ramaderia, Pesca, Alimentació i Medi Natural de la necessitat d’adoptar mesures obligatòries per solucionar els problemes de descontenció que es puguin ocasionar (per l‘absència de mesures o de mesures inadequades), es disposa d’un termini de 2 dies des de la notificació per solucionar-ho. Si les mesures de contenció no s’han dut a terme transcorregut aquest termini, el Departament d’Agricultura, Ramaderia, Pesca, Alimentació i Medi Natural procedirà a executar-les amb els mitjans propis o utilitzant serveis aliens a càrrec de la persona obligada, l’import dels quals se li pot exigir per via de constrenyiment, amb independència de les sancions o multes coercitives que pertoquin.\n2.6 Tota la maquinària agrícola utilitzada en el cultiu de l’arròs itinerant entre parcel·les envaïdes pel cargol cap a fora d’aquestes, o cap a fora de la zona demarcada, haurà de ser netejada per evitar la propagació del cargol poma.\nGarantia d’efectivitat dels tractaments i de manteniment efectiu de les mesures implementades\n3.1 Les persones agricultores, si les seves parcel·les han estat objecte de tractaments contra la plaga, estan obligades a garantir els nivells d’aigua adequats dintre de les parcel·les, així com a facilitar els tractaments a realitzar per part del Departament d’Agricultura, Ramaderia, Pesca, Alimentació i Medi Natural. Els condicionants tècnics dels tractaments a realitzar seran prèviament comunicats pel personal tècnic d’aquest Departament.\n3.2 Les persones agricultores productores d’arròs, després d’un tractament a la seva parcel.la, estan obligades a mantenir els camps inundats un mínim de 4 dies abans d’obrir les boqueres de desguàs.\n3.3 Es prohibeix qualsevol modificació de les mesures de contenció implementades, sigui per part de les persones agricultores, com de les comunitats de regants, i en general qualsevol titular d’espais on hi hagi ubicades aquestes mesures.\nEn cas que es requereixin canvis o modificacions d’infraestructures de contenció per algun motiu, cal comunicar-ho prèviament al Departament d’Agricultura, Ramaderia, Pesca, Alimentació i Medi Natural.\n3.4 És obligació de les persones agricultores i de les comunitats de regants participar en la vigilància intensiva de la plaga.\nTractaments amb aigua de mar\n4.1 S’estableix l’obligatorietat de tractar amb aigua de mar determinades zones del delta de l’Ebre situades dins la zona demarcada a Catalunya en l’article 2 de l’Ordre AAR/404/2010, de 27 d’abril, modificada per l’Ordre AAM/63/2013, de 16 d’abril.\n4.2 La delimitació concreta de les zones a tractar amb aigua de mar serà efectuada pels serveis tècnics del Departament d’Agricultura, Ramaderia, Pesca, Alimentació i Medi Natural en funció dels condicionants tècnics, econòmics i meteorològics del moment de fer l’actuació, i seran publicades a la pàgina web oficial d’aquest Departament.\n4.3 Les persones agricultores i les comunitats de regants han de facilitar i col·laborar en l’execució de les tasques de tractament d’aigua de mar segons les condicions establertes pel Departament.\nCondicions específiques dels tractaments d’aigua de mar a les xarxes de reg i desguassos\n5.1 El mètode utilitzat serà la inundació directa des de mar o badia a la xarxa de desguassos i des d’aquests l’elevació d’aigua a l’interior dels recs.\n5.2 A la xarxa de drenatges el tractament ha de cercar la màxima inundabilitat, mitjançant l’entrada d’aigua de mar per les estacions de bombeig i desguàs, respectant les necessitats d’evacuació d’aigua dolça quan sigui necessari.\nCondicions específiques dels tractaments d’aigua de mar als arrossars\n6.1 Les mesures obligatòries específiques en els arrossars per al tractament amb aigua de mar són les següents:\na) Inundació mínima de 20 dies a l’interior de cada arrossar individual i màxima de 30 dies.\nb) Nivells de salinitat permanents per sobre del 75% de salinitat de l’aigua origen (mar o badia).\nc) Nivells d’aigua cobrint completament els quadres individuals.\nd) Desguassos particulars mantinguts a nivells màxims amb aigua de mar.\n6.2 Els titulars de les parcel·les són responsables de vigilar que l’aigua salada es mantingui en les seves parcel·les respectives.\nAssecament d’arrossars durant l’hivern\n7.1 S’estableix l’obligatorietat d’assecar durant l’hivern determinades zones del delta de l’Ebre situades dins la zona demarcada.\n7.2 La delimitació concreta de les zones a assecar serà efectuada pels serveis tècnics del Departament d’Agricultura, Ramaderia, Pesca, Alimentació i Medi Natural en funció dels condicionants tècnics, i seran publicades a la pàgina web oficial del d’aquest Departament.\n7.3 Les persones agricultores i les comunitats de regants han de facilitar i col·laborar en l’execució de les tasques d’assecament.\nLes mesures previstes als articles 4, 5, 6 i 7 d’aquesta Resolució s’aplicaran en el període que va entre el final de la campanya de l’arròs i el moment de preparació dels camps per a la sembra d’arròs de la campanya següent.\nEl termini de vigència d’aquesta Resolució és indefinit.\nEn cas d’incompliment del que preveu aquesta Resolució, serà d’aplicació el règim sancionador previst en la Llei 43/2002, de 20 de novembre, de sanitat vegetal.\nQueden derogades la Resolució AAM/1455/2012, de 16 de juliol, per la qual es fixen les mesures a dur a terme per al control del cargol poma (Pomacea sp.) a l’hemidelta esquerre del delta de l’Ebre, i la Resolució AAM/2291/2013, de 30 d’octubre, per la qual es fixa com a mesura de control del cargol poma (Pomacea sp.) el tractament amb aigua de mar i l’assecament hivernal de determinades zones del delta de l'Ebre.\nDirector general d'Agricultura i Ramaderia


Carme Porta - Quan la justícia és un despropòsit | NacióDigital\n"Si la justícia no té en compte la perspectiva de les dones, sinó protegeix les víctimes, si fa impunes els violadors, deixa de ser justícia per esdevenir escombraries"\nper Carme Porta, 23 de juny de 2018 a les 19:45 |\nLes vaguistes valencianes de la vaga feminista del 8 de març de 2018 estan sent sancionades amb sancions administratives. Ara per ara ja ascendeixen a 6.000 euros.\nCinc homes que van violar una dona durant les festes de Sant Fermí a Iruña l’any 2016 podran sortir en llibertat condicional amb una fiança de 6.000 euros.\nJustícia! La justícia és un concepte moral que es basa en la imparcialitat. De forma evident el sistema judicial al Regne d’Espanya porta una deriva preocupantment parcial. Les darreres setmanes hem viscut situacions diverses que ho avalen: el cas dels joves d’Altsasu, la tria de presó del cunyat de Felip VI, Iñaki Urdangarin, l’arxivament del cas Castor, la inhabilitació de l’alcaldessa de Berga, la sentència per a les pobladores de Fraguas... la justícia espanyola té un marcat perfil de gènere i de classe. També podem parlar del Govern a l’exili i la presó (preventiva), el proper judici de "9 de Vilanova", la Tamara Carrasco de Viladecans o l’Adrià Carrasco d’Esplugues, un perfil antiindependentista i demofòbic que marca, també, la justícia.\nEl sistema judicial està actuant d’esquena a la societat, allibera delinqüents de guant blanc mentre executa desnonaments. Allibera violadors mentre ignora i permet l’assenyalament de les víctimes.\nL’estatut de la víctima del delicte desenvolupa els drets pel que fa a protecció i reconeixement de les víctimes, així com la victimització secundària, en concret diu “garantir la vida de la víctima i dels seus familiars, la seva integritat física i psíquica, llibertat, seguretat, llibertat i indemnitat sexuals, així com per protegir adequadament la seva intimitat i la seva dignitat, particularment quan se'ls rebi declaració o hagin de testificar en judici, i per evitar el risc de la seva victimització secundària o reiterada.” és del tot evident que s’incompleix sovint i, en el cas de «la manada» s’incompleix del tot, atès que s’ha prioritzat la protecció de les dades dels acusats per sobre de la víctima. Un exemple clar el tenim avui mateix en què a les xarxes socials un perfil ha desvelat el nom i dades personals, així com alguna foto sense que cap instància judicial hagi actuat de forma immediata.\nAquesta manca de protecció és una situació en què altres dones víctimes s’han trobat, una pressió social extrema que les culpabilitza, assetja i escarneix, tot fent córrer rumors en forma de filtracions interessades. El cas d’Iruña no és el primer ni l’únic, malgrat lleis específiques, malgrat la protecció que ofereixen, el sistema judicial segueix jutjant amb clixés sexistes el paper de les dones: forma de vestir, horaris, llocs d’oci, amistats... i interpretant les lleis sota aquest prisma patriarcal que posa la víctima sota sospita en lloc de protegir-la.\nSituacions en les quals una dona immobilitzada, espantada, en què els informes forenses parlen de blaus, al cos, senyals al coll, als canells, que d’entrada no va oposar resistència perquè no va veure cap senyal de perill i que de forma clara va demanar parar i va oposar resistència. Qui pensa que és una situació volguda? Doncs alguns tribunals interpreten, perquè no va dir no de forma clara o audible. Sembla que resistir-se per ells, manada pornògrafa judicial, forma part d’un joc romàntic. Quin fàstic!\nEl problema, de nou, no és la víctima sinó la manca de sensibilitat del sistema judicial, la manca d’empatia dels violadors, la sensació constant d’impunitat que aquests predadors sexuals , delinqüents confessos i sentenciats, i el sistema trasllada a la societat. No és no i es pot dir de moltes maneres: amb un crit, amb una negació entre llàgrimes, oposant clara resistència física... no cal que ses senyories interpretin. Les dones volem ser lliures, vestir com vulguem, anar on vulguem i a l’hora que vulguem. Si la justícia no té en compte la perspectiva de les dones, si no protegeix les víctimes, si fa impunes els violadors, deixa de ser justícia per esdevenir escombraries. Si la justícia no aplica les seves pròpies lleis, és que el sistema no funciona i esdevé un despropòsit, una barbaritat.\nPer Ubuntu el 23 de juny de 2018 a les 22:21\nSempre ha estat així, mentre us queixeu per casos concrets no liquidaríem mai la màfia togada.


Així hem viscut la Copa Amèrica 2019\nRepassa tota la informació dels blaugranes que han disputat aquesta competició al Brasil\n23.50h: Final! Brasil guanya la gran final contra el Perú (3-1) i es proclama campió de la Copa Amèrica! Els culers Coutinho i Arthur guanyen així la seva primera Copa Amèrica. Enhorabona!\n23 h: La selecció Argentina de Leo Messi ha acabat tercera de la Copa Amèrica, després de guanyar la Xile d'Arturo Vidal. L'albiceleste s'ha imposat per 2-1, amb gols d'Agüero i Dybala. El gol de La Roja l'ha fet el blaugrana Arturo Vidal, de penal (ha jugat els 90 minuts). Per la seva banda, Leo Messi, que ha estat titular, no ha pogut acabar el partit perquè ha estat expulsat.\n4.30 h: La selecció xilena, eliminada. Perú ha guanyat amb autoritat (0-3) a Xile gràcies als gols de Flores, Yotún i Guerrero, en un partit on el blaugrana Arturo Vidal ha estat titular i ha disputat els 90 minuts. Així doncs, Perú disputarà la gran final de diumenge contra el Brasil, mentre que dissabte, Arturo Vidal i Messi es veuran les cares en el partit pel tercer i quart lloc.\n4.30 h: Victòria del Brasil davant l'Argentina a la primera semifinal (2-0), que classifica als brasilers per a la gran final. Arthur, Coutinho i Messi han disputat els 90 minuts del partit. Reviu la crònica completa!\n23.30 h: Derrota de l'Uruguai davant el Perú als penals (4-5) després d'haver empatat (0-0) al final dels 90 minuts. El blaugrana Luis Suárez ha estat titular i ha disputat tot el partit, però ha fallat el seu llançament a la tanda de penals. Així doncs, primer jugador culer eliminat de la Copa Amèrica, i el Perú s'enfrontarà a les semifinals a la selecció xilena d'Arturo Vidal.\n3.00 h: Xile ha guanyat als penals Colòmbia (4-5) després d'haver empatat als 90 minuts (0-0) als quarts de final de la Copa Amèrica. El blaugrana Arturo Vidal ha estat titular i ha disputat tot el partit, i, a més, ha estat encarregat de llançar el primer penal, el qual ha acabat en gol. Així doncs, la selecció xilena accedeix a les semifinals, on jugarà contra el guanyador de l'Uruguai-Perú.\n23:00 h: Victòria de l'Argentina contra Veneçuela (2-0) en els quarts de final. El blaugrana Leo Messi, s'enfrontarà als seus companys Arthur i Coutinho a les semifinals: Brasil-Argentina.\nDesprés del la classificació del Brasil per a les semifinals al imposar-se al Paraguai als penals (4-3), aquest divendres serà el torn de l'Argentina de Leo Messi (21.00 hores) contra Veneçuela i la Xile d'Arthuro Vidal contra Colòmbia (01.00 hores). Aquest dissabte serà el torn de Luis Suárez, a partir de les 21.00 hores.\nAquesta matinada comencen els quarts de final de la Copa Amèrica. I fins a cinc blaugranes els disputaran: Leo Messi (Argentina), Luis Suárez (Uruguai), Vidal (Xile), Arthur i Coutinho (Brasil).\nAixí ha anat la fase de grups per als blaugranes a la Copa Amèrica\nQuins dies es juguen els quarts?\n- Brasil - Paraguai (28 juny, 2:30 hores de Barcelona)\n- Veneçuela - Argentina (28 de juny, 21 hores de Barcelona)\n- Colòmbia - Xile (29 de juny, 1:00 hores de Barcelona)\n- Uruguai - Perú (29 de juny, 21 hores de Barcelona)\n3.00 h: Triomf de l'Uruguai de Luis Suárez davant la Xile d'Arturo Vidal (0-1). El davanter blaugrana ha disputat els 90 minuts, mentre que el migcampista culer s'ha quedat a la banqueta. Amb aquest resultat, Uruguai passa a quarts com a primera de grup i Xile, com a segona.\n23.00 h: Victòria de l'Argentina contra Qatar, amb gols de Lautaro Martínez i Sergio Agüero, i classificació de la selecció de Leo Messi per als quarts de final. Ara, l'albiceleste es veurà les cares contra Veneçuela.\n23.00 h: Golejada del Brasil contra Perú (0-5) amb participació de Coutinho (77 minuts) i Arthur, que ha completat tot el partit. D'aquesta manera, la selecció brasilera acaba la fase de grups primera amb 7 punts.\n14.00 h: Avui comencen els darrers partits de la fase de grups, amb el Brasil d'Arthur Melo i Philippe Coutinho enfrontant-se al Perú (21.00 hores). Un duel atractiu que enfrontarà les dues seleccions capdavanteres del grup i que tenen 4 punts.\n09.00 h: Aquesta matinada Arturo Vidal ha jugat els 90 minuts en el triomf de Xile contra Equador (1-2), però el blaugrana s'ha hagut de retirar en el temps afegit.\n3.15 h: La selecció d'Uruguai ha empatat a 2 contra el Japó. La selecció charrúa ha remuntat fins a dues vegades en aquest partit de la segona jornada de la fase de grups. El blaugrana Luis Suárez ha estat l'autor del primer gol d'Uruguai després d'enviar un penal al fons de la xarxa. Amb aquest resultat, el combinat del 9 culer ocupa la primera posició amb quatre punts i amb un partit més que la Xile d'Arturo Vidal, que juga aquesta propera matinada contra (1.00h) l'Equador.\n4.30 h: La selecció argentina de Leo Messi ha sumat el primer punt de la Copa Amèrica després d'empatar (1-1) amb Paraguai. El 10 blaugrana ha estat l'encarregat de situar el definitiu 1-1 en elal minut 57 amb un llançament de penal. Ara bé, el resultat podria haver estat diferent si Paraguai hagués transformat un llançament des dels 11 metres en el 63; Armani, el porter argentí, ha aturat el xut de Derlis González.\nAmb aquest resultat, l'Albiceleste ocupa la darrera posició del grup B empatada a un punt amb Qatar. Precisament, el següent rival de la selecció capitanejada per Messi. Un partit cabdal si la selecció Argentina vol seguir en la competició. La derrota la deixaria fora, l'empat ja no la faria dependre de si mateixa i la victòria també la podria deixar fora, si es donen altres set resultats.\n10 h: Aquesta matinada, a les 2.30 hores de Barcelona, serà el torn de l'Argentina de Messi, que juga contra el Paraguai.\n4.30 h: La selecció brasilera de Coutinho i Arthur, titulars tots dos, ha inaugurat la segona jornada d'aquesta fase de grups amb un empat a zero contra Veneçuela. La canarinha, en un partit en què es van afegir fins a 9 minuts extra, va quedar frenada i no va poder sumar el segon triomf en dos partits. Ara, el Brasil suma quatre punts, els mateixos que Perú. Així doncs, el partit del proper dissabte entre les dues seleccions decidirà quin dels dos combinats passa com a primer de grup. L'altre, i si Veneçuela guanya Bolívia, pot quedar eliminat si no aconsegueix ser un dels dos millors tercers de tots els grups.\n3.00 h: Un altre blaugrana ja he debutat en aquesta Copa Amèrica 2019. Ha estat Arturo Vidal, que amb Xile ha derrotat amb un contundent 0-4 el Japó. El migcampista culer ha començat el matx de titular, però ha estat substituït en el minut 78. D'aquesta manera, Xile i Uruguai lideren amb els mateixos punts i amb la mateixa diferència de gols el grup C.\n10.00 h: Després del debut de Leo Messi i Suárez, aquesta matinada serà el torn d'Arturo Vidal que, amb Xile, defensa els dos últims campionats de la Copa Amèrica. El seu debut serà contra el Japó, a la una de la matinada (hora de Barcelona).\n02.00 h: Aquest dilluns a la matinada ha estat el torn per a Luis Suárez a la Copa Amèrica. El davanter uruguaià ha participat en la golejada de l'Uruguai davant l'Equador amb un gol i una assistència (4-0). Lodeiro, Cavani i Mina, en pròpia porta, han estat els altres golejadors. El proper partit de l'Uruguai serà el divendres 21 de juny davant el Japó (01.00, hora Barcelona).\n02.00 h: L'Argentina de Leo Messi cau davant Colòmbia en el primer partit de la fase de grups de la Copa Amèrica (0-2). Els gols de Martínez i Zapata a la segona meitat han permès a la selecció colombiana sumar els primers tres punts. La selecció argentina no ha pogut fer un gran joc a la primera meitat i, quan dominava al segon temps i s'apropava al gol, els colombians a través del contraatac han decantat la balança del partit amb dos grans gols.\n12.00 h Aquesta nit serà el torn per a Leo Messi amb l'Argentina que s'estrena a la Copa Amèrica davant Colòmbia. El duel es disputarà a les 00 hores (hora de Barcelona).\n10.00 h: Aquesta matinada el Brasil ha començat amb bon peu la Copa Amèrica, en el qual Coutinho ha estat el protagonista del partit amb un doblet en la victòria per 3-0 davant Bolívia.\n18:30 h: Esteu a punt per a l'inici de la Copa Amèrica? Mentrestant us deixem la informació prèvia més destacada i diverses històries curioses de la Copa Amèrica relacionades amb jugadors culers\n18:00 h: Ja has votat el teu onze ideal de jugadors sud-americans de la història del Barça? Participa!\n17:15 h: Quant saps sobre la Copa Amèrica? Et posem a prova amb el rosco blaugrana d'aquesta competició. De la A a la Z. Som-hi!\n15:30 h: Comencem repassant cinc aspectes que cal saber d'aquesta competició.\n14:30 h: Hola culers! En aquest minut a minut seguirem l'actualitat dels cinc jugadors del primer equip a la Copa Amèrica. Una competició que començarà aquesta matinada amb el partit Brasil-Bolívia (02.30 hores). Queden 12 hores per a l'inici!


Destaca de la cuina local, la gran varietat d’arrossos, dels quals l’arròs al forn i l’arròs amb fesols i naps són els més excel·lents.\nEls dolços, formen part també de l’oferta gastronòmica local, amb “besades de núvia”, un dolç típic de la població que es pot adquirir en forns.\nL’oli d’oliva de la cooperativa de Quatretonda, és excel·lent.\nData del segle xvii, és de planta rectangular senzilla, coberta a dos aiguavessos i dividida en tres trams, el principal amb volta de canó i arcs faixons que descansen sobre pilastres; en els laterals es troben una sèrie de capelles amb volta resol, on se situen diferents advocacions, la de Sant Josep a l’altar major, la de Sant Rafael, la de Mare de Déu dels Desemparats i la del Crist de la Fe. Quant a la façana, està als peus de la nau, amb forma de retaule i rematada per un campanar d’espadanya i altres elements decoratius, com ara boles i pinacles, elements del Renaixement tardà; una única porta de forma adovellada sense decoració i damunt una finestra en forma d’ull amb motlura. A més, trobem un rellotge de sol entre l’ull i l’espadanya i una sèrie d’inscripcions gravades en pedra situades en paral·lel a la porta.\nD’origen i data desconeguts; segons la tradició podria haver sigut l’antiga església d’un xicotet poblat morisc, del qual hi ha constància arqueològica escrita i oral. Durant la Guerra Civil del 1936, va ser abandonada i només va ser utilitzada pels agricultors quan els sorprenia una tempesta, o com a rafal per algun vianant que passava per allí. El 1956, després d’estar abandonada més de vint anys, es va iniciar la seua reconstrucció gràcies a la iniciativa d’un veí, el Sr. Juan Alberola Oltra Silverio.\nHi destaquen els edificis del segle xviii, com ara la casa de Calataiud, la casa de Felip Faus i la casa de Romuald. S’han de recórrer els carrers del Crist de la Fe, de Benigànim, de Sant Doménec i de Sant Josep, entre uns altres.\nHa estat en funcionament de manera ininterrompuda des de fa més de cent cinquanta-dos anys i per quatre generacions dins de la mateixa família. Obtenen l’oli de manera natural i amb premsatge en fred, sense cap tipus de procés químic.\nD’època barroca, combina diferents estils artístics, com ara el gòtic, el renaixentista, el barroc i el rococó. Presenta una nau única coberta per una volta de creueria. Hi destaca el retaule de la Mare de Déu, sobre la porta de la sagristia, del segle xvii, i la pintura al fresc de l’Arcàngel Sant Gabriel, de Sant Cristòfol i Sant Tomás, de Sant Francesc d’Assís i de Sant Miquel, la Puríssima, la Trinitat i la Mare de Déu de la Soledat.\nCompost per tres cossos i el coronament. Es tracta d’una obra barroca del 1694, amb elements gòtics (els arcs apuntats que formen el cos de campanes) i detalls renaixentistes (les boles i els pinacles).\nL’ermita i el calvari\nEdifici barroc del segle xvii, que es troba situat sobre una elevació xicoteta o alber. Presenta una planta rectangular senzilla, una nau de tres trams amb volta de canó i capelles entre pilastres.\nDel 28 de juny al 2 de juliol se celebra la festivitat de S. Pedro, amb festes de bous en el carrer.\nDel 6 a l’11 de setembre se celebren les festes patronals, en honor al Crist de la Fe, la Mare de Déu del Roser, S. José i la Divina Aurora, amb misses, processons i una gran varietat de celebracions lúdiques.


Jornet guanya la cursa vertical de l'Europeu i Orgué acaba segona - Regió7 :: El Diari de la Catalunya Central\nJornet guanya la cursa vertical de l'Europeu i Orgué acaba segona\nLaura Orgué va ocupar la segona plaça en la cronoescalada de l´Europeu arxiu particular\nEl ceretà Kilian Jornet es va imposar ahir en la cursa vertical dels Campionats d'Europa d'esquí de muntanya celebrada a les Marécottes (Suïssa) i puntuable també per a la Copa del Món de l'especialitat. L'anoienca Laura Orgué, segona, va quedar a només quatre segons de la primera classificada, la suïssa Victoria Kreuzer.\nDesprés de penjar-se divendres la medalla de plata a la cursa individual, Jornet s'ha endut la cronoescalada i referma el liderat a la màxima competició mundial d'esquí de muntanya. Jornet va aturar el cronòmetre a 22.39.572, i va ser 28 segons més ràpid que el suís Rémi Bonet, que va acabar segon davant de l'alemany Anton Palzer, tercer a 29 segons del primer.\nD'aquesta manera, el corredor ceretà ha reafirmat el seu bon estat de forma al començament de la temporada d'esquí de muntanya, en la qual ha guanyat les dues cronoescalades celebrades fins ara i dues de les tres curses individuals de la Copa del Món.\nEn categoria femenina, la suïssa Victoria Kreuzer va ser la més ràpida amb 27.30.623. Orgué, que estava fent un bon temps, es va veure perjudicada perquè li va sortir una fixació dels esquís.\nAvui es disputarà la prova esprint que tancarà els campionats.


George Edward Moore - Viquipèdia, l'enciclopèdia lliure\nUpper Norwood (Anglaterra) (en)\n24 octubre 1958 (84 anys)\nAcadèmia Britànica (1918–)\nR. B. Braithwaite i Casimir Lewy\n(1918) membre de l'Acadèmia Britànica\nNascut a Upper Norwood, Londres, el 4 de novembre del 1873. Mentre estudiava al Trinity College de la Universitat de Cambridge, Bertrand Russell, que era company seu, el va animar a estudiar filosofia. Moore va viure llavors durant uns anys com un alumne particular, mantingut per una herència, i el 1911 va començar a ensenyar a Cambridge, i se'n retirà el 1939. Va morir el 24 d'octubre de 1958 a Cambridge.\nLa filosofia, per a Moore, era en essència una activitat per partida doble. En primer lloc, implicava anàlisi, és a dir, l'intent d'aclarir les proposicions enigmàtiques, o conceptes, mitjançant apunts de proposicions menys enigmàtiques o conceptes que havien de ser equivalents, segons la lògica, als originals. Moore estava perplex, per exemple, davant l'afirmació d'alguns filòsofs que el temps és irreal. En analitzar aquesta declaració, mantenia que la proposició «el temps és irreal» era, per lògica, equivalent a «no hi ha fets temporals» («Vaig llegir l'article ahir» és un exemple d'un fet temporal). Una vegada aclarit el sentit d'assentar una afirmació que conté el concepte problemàtic, la segona comesa és determinar si existeixen o no les raons justificatives per a acceptar aquesta afirmació. L'atenció diligent de Moore a l'anàlisi conceptual com un mitjà d'aconseguir claredat el va situar com un dels fundadors de l'èmfasi contemporani analític i lingüístic en la filosofia.\nL'obra més famosa de Moore, Principia Ethica (Principis d'ètica) (1903), es relaciona amb la seva afirmació que el concepte de bondat es referix a una qualitat senzilla, indefinible i impossible d'analitzar respecte a les coses i situacions concretes. És una condició no natural, perquè no se sosté en el sentit de l'experiència, sinó en un tipus d'intuïció moral. La bondat és evident, sens dubte, raonava Moore, en aquelles experiències com l'amistat i el plaer estètic. Els conceptes morals de dret i deure són llavors examinats en termes de produir tot allò que posseïsca bondat.\nAlguns dels assajos de Moore, com La refutació de l'idealisme (1903), van contribuir al desenvolupament del realisme filosòfic modern. Empirista en la seva aproximació al coneixement, no va identificar l'experiència pura, d'origen kantià, amb el sentit de l'experiència, i va evitar l'escepticisme que sovint acompanya l'empirisme. Va defensar el punt de vista del sentit comú que suggereix que l'experiència resulta del coneixement d'un món extern, independent de la ment.\nMoore també va escriure Ètica (1912), Estudis filosòfics (1922) i Documents filosòfics (1959), i des de 1921 fins a 1947 va editar Mind, un destacat periòdic filosòfic britànic.\nObtingut de «https://ca.wikipedia.org/w/index.php?title=George_Edward_Moore&oldid=27865049»


El Govern de Terrassa condemna l’agressió racista a una veïna a Torre-sana\nHort de Ca n'Amat, un dels projectes de Càritas\nEls fets van tenir lloc aquest dilluns als horts urbans del Camí dels Monjos\nEl Govern municipal manifesta la seva “més enèrgica repulsa i condemna a les agressions i insults” que va patir aquest dilluns al matí una ciutadana terrassenca mentre feia ús de les instal·lacions dels horts urbans situats al Camí dels Monjos, entre Torre-sana i Vilardell.\nEls fets van tenir lloc cap a quarts de deu del matí, quan presumptament dues persones van atacar la víctima amb agressions verbals de caire racista i masclista i la van agredir físicament causant-li diverses lesions i contusions per les quals va haver de ser traslladada en ambulància a l’Hospital de Terrassa, on va rebre atenció sanitària.\nLa víctima és membre de la Junta Directiva de l’Associació de Veïns de Torre-sana, una de les entitats que gestiona aquests horts urbans amb un projecte d’hort solidari i comunitari. El Govern municipal expressa el seu “rotund rebuig” a aquests fets, i ofereix tot el seu suport a la víctima i al seu entorn, com també a l’AV de Torre-sana. Així mateix, remarca el tarannà solidari del projecte que està duent a terme l’entitat amb aquest hort urbà, un projecte que fomenta valors com la solidaritat, el civisme i la convivència, valors totalment contraposats a aquestes agressions intolerables, i que defineixen el tarannà divers, inclusiu i cívic d’una ciutat com Terrassa.\nagressió Camí dels Monjos horts urbans racista Torre-sana


La campanya ‘Una nit d’il·lusió per a tothom’ reparteix regals la nit de Reis\nCartell de la campanya de recollida de joguines i llibres. FOTO: Ajuntament de Cerdanyola\nEls lots de regals es van repartir la Nit de Reis entre els infants de la ciutat amb problemàtiques socieconòmiques\nper Redacció 07 de gener de 2020 17:28\nUn any més, la campanya Una Nit d’Il·lusió per a Tothom, impulsada per la Creu Roja Cerdanyola - Ripollet - Montcada i l’Ajuntament de Cerdanyola del Vallès, ha assolit la fita de repartir regals entre els infants que s’haurien quedat sense la Nit de Reis.\nDes de l’1 de desembre i fins al 3 de gener, la campanya solidària ha proposat a la ciutadania moltes activitats organitzades per diferents entitats, associacions, mercats, bars, restaurants, clubs esportius, etc. Totes elles es van impulsar amb l’objectiu de recollir joguines noves no sexistes i no violentes i llibres nous.\nBosses amb els regals per als infants. FOTO: Ajuntament de Cerdanyola\nEls lots de regals per als menuts i menudes es van repartir la Nit de Reis entre els infants de la ciutat amb problemàtiques socieconòmiques. Les famílies beneficiàries de la iniciativa són usuàries dels Serveis Socials de l’Ajuntament de la ciutat.\nLa regidora de Serveis Socials, Pepi Rivera, valora molt positivament el resultat de la campanya que ha gestionat la Creu Roja comarcal de Cerdanyola - Ripollet - Montcada, amb una gran col·laboració de la ciutadania. “És gratificant veure i viure com, una vegada més, Cerdanyola del Vallès i la seva gent han fet possible la campanya”, destaca, afegint que la ciutat “duu la solidaritat al seu ADN”. Rivera també ha volgut agrair a tothom que ha fet possible la campanya amb la seva implicació.


Estrena mundial de la reinvenció furera de 'T.H.A.M.O.S' a la Mozart Week de Salzburg - La Fura dels Baus\nLa Fura dels Baus assumeix el repte de dur a escena per primera vegada a la història l’obra Thamos de Mozart i reinventar-la en forma d’òpera. Serà el proper 24 de gener a l’auditori Felsenreitschule de Salzburg -la ciutat natal del compositor- en el marc de la Mozart Week organitzada per el Mozarteum. El furero Carlus Padrissa mesclarà la peça amb La Flauta Màgica i una algorítmica banda sonora composada per Urbez Capablo.\nT.H.A.M.O.S. és una peça esfèrica total que La Fura dels Baus ha reconvertit en una òpera situada a l’actualitat: l’alliberació de les noves formes d’esclavitud d’aquest segle. Mozart va crear 45 minuts de música per a una peça de teatre molt més llarga, una obra èpica. La Fura reinterpreta la història d’una lluita de poders, protagonitzada pel rei d’Egipte: el Mozart més jovenívol i optimista.\nUn dels principals atractius d’aquesta òpera rau en les seves transicions interpretades per instruments robòtics entre les peces úniques: improvisacions que depenen de factors externs i circumstancials, com l’estat físic dels músics, les reaccions fisiològiques del públic assistent o el tràfic del de dades d’internet. Aquesta eclèctica i acurada barreja ja és tota una declaració d’intencions del projecte. I és que vol mantenir l’esperit de la música incidental de Mozart, de caràcter optimista i jovenívol, preservant el drama èpic repercutit en les flamants mutacions culturals de l’ésser humà del segle XXI i superant les noves formes d’esclavitud gràcies a la configuració artística del ‘Cos sense òrgans’ d’Artaud i del ‘Cos Revolucionari’ resultant de l’acció de configurar. És trencant tot paradigma corporal i artístic que l’existència individual de l’artista es vincula amb absoluta experimentació del col·lectiu.\nMozart era home de la il·lustració i va estimar el tatre en tota les seves formes. El 1784 va ingressar a la francmaçoneria, on va trobar un ideal filosòfic: no era un esotèric, sinó un intel·lectual. Malgrat no se sap molt de les circumstàncies en les que va gestar l’obra Thamos, la peça té alguns tocs de l’obra teatral de Tobias Phillip Freiherr Von Gebler. No és de les obres més conegudes però és un dels èxits més extraordinaris. La temàtica gira al voltant de l’esperit de l’època: Egipte estava molt de moda! És la darrera obra d’una dotzena d’obres teatrals de Gebler. Transcorre a la ciutat del Sol, Heliopolis, l’any 3.000 a.C. i explica la història del rei egipci Menes i el seu fill Thamos: una obra política, farcida d’amor, misticisme i mort.\nLa incontrolable força de la natura\nCarlus Padrissa desenvoluparà la versió furera de Thamos servint-se d’un viatge espectacularment dramàtic i teatral, entre danses i nous passatges de l’escriptura i la partitura de Mozart, a la qual s’han afegit àries d’altres obres. Cantades per solistes diversos, captaran la universalitat de la música del compositor en tota la seva magnitud. Una experiència lumínica immersiva que succeirà en un futur no gaire llunyà, dins d’una piràmide excavada al centre de la Terra, amb túnels que connecten Egipte, Tailàndia, Mèxic i Suïssa. L’ésser humà no ha estat capaç de controlar l’energia de la natura: lliure, gratuïta i inesgotable. I és que, tal com deia l’inventor Nikola Tesla, que va protagonitzar nombroses invencions en el camp de l’electromagnetisme a finals del segle XIX, «Quan l’ésser humà sigui capaç de controlar tota l’energia natural es podrà alliberar de noves formes d’esclavitud i configurar-se com a artista absolut». I serà només així quan l’art serà tot i tot serà art.\n← La versión furera ‘Kongens Fald’, piedra angular del pueblo danés, se estrena en Aarhus Nova experiència d’ocupació per a joves de la mà de la Fundació Èpica i el SOC →


Barcelona obrirà gràcies a la Caixa una convocatòria d'ajuts a projectes de recerca\nL'Ajuntament de Barcelona obrirà per primera vegada una convocatòria de subvencions per valor de milió d'euros a projectes d'investigació innovadors en els àmbits d'envelliment i qualitat de vida, i mobilitat i respecte i protecció del medi ambient, en la qual col·laborarà la Fundació Bancària la Caixa.\nAliança entre La Caixa, AECC i ASEICA per augmentar la supervivència dels pacients amb càncer\nAquesta és una de les línies d'actuació del conveni subscrit aquest dilluns per l'alcaldessa de Barcelona, Ada Colau, i el director general de la Fundació Bancària La Caixa, Jaume Giró, que també recull la creació del programa La Caixa Living Lab, un laboratori d'investigació i participació ciutadana, en el marc del Pla Barcelona Ciència.\nLes subvencions a projectes de recerca, que es publicaran al març a través de l'Institut de Cultura (Icub) i tindran una dotació total d'un milió d'euros, són la primeres d'aquest tipus obertes per un ajuntament, ha remarcat Colau, i La Caixa farà una aportació de 400.000 euros en dos anys.\nL'acord amb La Caixa --que aportarà un milió d'euros-- també inclou la creació del laboratori de ciència participativa La Caixa Living Lab, on l'entitat aportarà 600.000 euros, que tindrà com a objectiu acollir iniciatives de participació pública de recerca i codisseny de agendes en temes de recerca i innovació.\n"ESTRATÈGIA DE CIUTAT"\nColau ha remarcat que el conveni amb La Caixa no és anecdòtic, sinó que forma part d'una "estratègia de ciutat" en què Barcelona aposta decididament per la ciència, amb la voluntat que sigui un actor principal i es converteixi també en un tema municipal.\nGiró ha considerat que Barcelona "està en el camí" de ser un centre de referència internacional en investigació, tot i que encara queda molt per fer, i ha apostat per situar la ciència com a prioritat estratègica.\nHa assenyalat que Barcelona, de la qual li agrada pensar que és hereva de la tradició humanista de l'Atenes clàssica, té un alt nivell de curiositat pel coneixement, de tolerància i de capacitat de diàleg, i ha apostat perquè projectes com el Living Lab tinguin un "impacte directe" sobre la qualitat de vida dels ciutadans.\nEl tinent d'alcalde Gerardo Pisarello ha celebrat que el conveni consolidi el Pla Barcelona Ciència, que ha ressaltat que és pioner a l'Estat, i la presidenta en funcions del Consell Assessor Científic de Barcelona, Vera Sacristán, ha emfatitzat el suport incondicional del consistori a la ciència quan no té competències en aquest àmbit.\nL'Ajuntament ha iniciat un projecte acadèmic i científic al voltant del Parc de la Ciutadella per consolidar la ciutat com a nucli de recerca internacional, en col·laboració amb les universitats, centres de recerca i altres institucions, ha incrementat el finançament municipal a projectes d'investigació impulsats en centres de la ciutat, i ha creat el premi europeu Barcelona Hipàtia de la ciència.


El CB Esparreguera comença a planificar la propera temporada – La Bústia\nPer Redacció / La Bústia 20 de maig de 2022 a les 17:00 0 220 Visites\nJosep Riera dirigirà el Tenea Sènior masculí i Dani Sánchez continuarà com a director tècnic\nEl CB Esparreguera ha anunciat la incorporació de Josep Riera com a entrenador del Tenea Sènior masculí. El manresà torna a casa en la que serà la seva segona temporada en el Club. Ha signat fins a la campanya 2022/23.\nD’altra banda, Dani Sánchez continuarà una temporada més com a director tècnic del club en la que serà la seva tercera temporada al capdavant de l’estructura esportiva de l’entitat. En declaracions a La Bústia, Sánchez ha explicat que l’objectiu és “que el primer equip lluiti per consolidar-se un any més amb els millors equips de la categoria i puguin viure l’experiència d’unes fases de LEB Plata, ja que portem dues temporades quedant-nos a les portes”.\nA nivell d’equips formatius, ha comentat que el club pretén oferir als jugadors i famílies “un bàsquet d’identitat pròpia tot respectant la seva progressió, potenciant el seu compromís i responsabilitat de pertànyer a un equip”.\nPer últim, sobre l’esport femení, ha destacat que la intenció és “fer un pas endavant” per tal “d’oferir un bàsquet més competitiu”.\nAquesta temporada, els nous coordinadors seran Cesc Arrabal com a coordinador dels equips d’iniciació (escola i premini); Marc Raventós com a coordinador de formació (mini a cadet); i Dani Sánchez, com a director i coordinador de perfeccionament (junior a sènior).\nD’altra banda, Pep Pérez serà el responsable de l’àrea femenina i Jordi Sancho el de l’àrea masculina.\nPep Pérez, Dani Sánchez i Jordi Sancho [SE]\nFotografia de portada: Cesc Arrabal, Dani Sánchez i Marc Raventós [SE]


Té una durada mínima de tres cursos acadèmics complets (180 ECTS): Pla d’estudis Batxillerat – Cicles assignatures\nb) Haver adquirit el coneixement de d’una llengua moderna a més de la pròpia, per estar en condicions de comprendre els textos. L’alumne haurà de presentar a Secretaria un certificat que acrediti el nivell mitjà de coneixement de la llengua moderna. Per aquells alumnes que no puguin acreditar el nivell exigit se’ls convocarà per a una prova.\nNota: L’alumne/a que ha obtingut el títol eclesiàstic de Batxillerat en Ciències Religioses (180 ECTS) i vulgui obtenir el reconeixement civil per l’Estat Espanyol dels estudis universitaris de primer cicle haurà de cursar 60 ECTS més: un curs acadèmic complert del cicle de Llicenciatura en Ciències Religioses; ja que l’Estat Espanyol exigeix que els estudis universitaris de Grau (primer cicle) han de tenir 240 ECTS. D’aquesta manera podrà obtenir el títol de Grau en Ciències Religioses (Reial Decret 1619/2011 de 14 de novembre).\nPRIMER CURS (60 ECTS) SEGON CURS (60 ECTS) TERCER CURS (60 ECTS)


Madrid coordina un assaig clínic amb plasma hiperimmune | ASSCAT\nMadrid coordina un assaig clínic amb plasma hiperimmune\n08/04/2020 | Notícies de premsa\nContemplarà a 278 pacients en fase precoç de més de 20 hospitals d’Espanya.\nL’Hospital Universitari Puerta de Hierro Majadahonda (HUPHM) de la Comunitat de Madrid promou un assaig clínic controlat en què s’estudia l’eficàcia i seguretat del plasma procedent de pacients curats de la infecció per SARS-CoV-2 (Plasma hiperimmune) en el tractament de pacients hospitalitzats en fase aguda de la malaltia COVID-19.\nSegons ha informat la Comunitat de Madrid en un comunicat, la investigació, coordinada des de l’Hospital Puerta de Hierro, es realitza en estreta col·laboració amb el Centre Nacional de Microbiologia de l’institut de Salut Carlos III (ISCII), i el finançament procedeix de fons públics d’investigació del ISCII, del Ministeri de Ciència, Innovació i Universitats.\nL’Estudi ConPlas-19 no té relació amb iniciatives d’índole comercial ni amb trucades a la donació que han aparegut en mitjans de comunicació i xarxes socials en els últims dies, ha aclarit l’Administració regional.\nEls pacients donants de plasma hiperimmune, en aquesta fase d’investigació, seran contactats directament des dels centres sanitaris que participen a l’estudi.\nS’iniciarà la inclusió i tractament de pacients de forma immediata a l’Hospital Puerta de Hierro i en altres hospitals de Madrid i Aragó, i incorporarà progressivament més de 20 centres hospitalaris de tot el Sistema Nacional de Salut d’Espanya.\nEl plasma hiperimmune s’obté mitjançant donació de pacients que han superat la malaltia COVID-19 i han desenvolupat anticossos contra el virus SARS-CoV-2. La hipòtesi de l’estudi és que els pacients amb COVID-19 en fase aguda que encara no han tingut l’oportunitat de desenvolupar una resposta immune eficaç contra el SARS-CoV-2 es beneficiaran del tractament amb Plasma Hiperimmune d’altres pacients que ja han superat la malaltia i que conté anticossos front al virus.\nAquest plasma hiperimmune podria ajudar a eliminar el virus, a minimitzar el dany que aquest causa i a millorar l’evolució clínica i la recuperació dels pacients que el rebin. El plasma hiperimmune és l’única font disponible d’anticossos front al SARS-CoV-2 per a ús immediat en aquests moments.\nL’ús de plasma hiperimmune no és en si una idea nova i s’ha aplicat en múltiples malalties per virus, en particular en quadres greus de caràcter epidèmic pels quals no es disposa de vacunes ni altres tractaments específics.\nL’Estudi ConPlas-19 dóna resposta immediata a la necessitat d’avaluar l’ús de plasma hiperimmune mitjançant un estudi controlar i rigorós que permetrà analitzar amb alt nivell d’evidència l’eficàcia i la seguretat del tractament, incloent la identificació del moment de la malaltia en què el plasma és útil, el risc de dany pulmonar mediat per anticossos i resposta immune, així com avaluar l’impacte d’aquesta teràpia sobre l’evolució de càrrega viral i la seroconversió (desenvolupament d’anticossos neutralitzants) dels pacients.\nEs tracta d’un assaig clínic prospectiu, aleatoritzat, en el qual s’inclouran 278 pacients hospitalitzats per COVID-19 en fase precoç en més de 20 hospitals d’Espanya. En aquest estudi, tots els pacients participants rebran el tractament estàndard previst segons els protocols actuals de tractament de la malaltia pel coronavirus.\nA més del tractament estàndard, cadascun dels pacients serà assignat a l’atzar a rebre tractament addicional amb una dosi única de transfusió de plasma hiperimmune o a seguir el tractament estàndard sense transfusió de plasma hiperimmune, és a dir, cada pacient tindrà un 50% de possibilitats de rebre tractament addicional amb plasma. A tots els participants se’ls hi farà un seguiment de la seva evolució durant un mes.\nTot i que l’inici de l’assaig és immediat i els primers pacients es començaran a tractar a l’Hospital Puerta de Hierro i en altres hospitals de Madrid i d’Aragó en els primers dies d’abril, el disseny de l’assaig estableix que el desenvolupament de l’estudi i la seva ampliació a altres centres i regions es faci de forma gradual i sota vigilància d’un Comitè de Seguretat constituït per diversos metges especialistes (Hematologia, Medicina Interna, Farmacologia Clínica i Immunologia) i experts en estadística i anàlisi de dades.\nAquest Comitè vetllarà per a què l’increment del nombre de pacients i d’hospitals participants es realitzi sense riscos i podrà detectar i informat com abans si es posen de manifest resultats beneficiosos mitjançant un disseny especial d’assaig clínic denominat “anàlisi seqüencial”.\nAquest disseny permetrà establir dades fiables d’eficàcia i seguretat i de les condicions d’ús avalades per resultats del plasma hiperimmune i promoure la seva disseminació i implementació de forma molt ràpida en protocols terapèutics en els hospitals del Sistema Nacional de Salut i a nivell internacional.\nL’equip de l’assaig clínic està coordinat, com a investigadors principals del projecte, pels doctors Cristina Avendaño Solà, Cap de Farmacologia Clínica de l’HUPHM, i Rafael F. Duarte Palomino, Cap d’Hematologia i Hemoteràpia de l’HUPHM; el doctor Antonio Ramos Martínez, responsable de la Unitat de Malalties Infeccioses del Servei de Medicina Interna de l’HUPHM i coordinador del WP#1 de Maneig Clínic dels Pacients COVID-19; i pel doctor José Luis Bueno Cabrera, responsable del Servei de Transfusió i Hemoteràpia No Transfusional de l’HUPHM i coordinador del WP#2 de Plasma Immune de Convalescents COVID-19, amb la xarxa SCReN com a plataforma de suport a la investigació clínica i assajos.\nEn el marc de l’onzena edició de Diàlegs PHC, orga...


COLLA SABADELL: de febrer 2015\nLa Colla Sabadell recull el premi de Campiona de Catalunya 2014 Veterans, en la cloenda de la temporada.\nHospital de la Santa Creu i Sant Pau de Barcelona, que va deixar de funcionar com a tal l'any 2009\nUn dels últims actes que posaran fi a Barcelona com a Capital de la Sardana, s'ha celebrat a l'antic Hospital de Sant Pau, edifici modernista construït entre el 1902 i 1930 i que va ser projectat per l'arquitecte Lluís Domènech i Montaner. Aquest recinte ha estat l'escenari de la cloenda de la temporada sardanista de competició.\nLes Colles de tot Catalunya no només han recollit els premis, sinó que també han pogut fer una visita guiada per tot el recinte, també hi ha hagut activitats lúdiques per als més petits. Per acabar la matinal la Cobla Sant Jordi-Ciutat de Barcelona ha ofert una ballada de sardanes.\nCarme Rouvroy i Manuel Muñoz recollint el trofeu de Campions de Catalunya\nLa Colla Sabadell amb el desitjat trofeu que els acredita com a Campions de Catalunya\nPublicat per COLLA SABADELL a 17:05 0 comentaris\nPublicat per COLLA SABADELL a 19:20 0 comentaris\nLa ACF Sabadell Sardanista dedica la Ballada d'aquesta setmana a la Colla Sabadell pel seu sisè aniversari.\nLa Colla Sabadell ha celebrat aquest diumenge el sisè aniversari de la seva re-fundació, a la ballada que l'ACF Sabadell Sardanista dedica a la Colla.\nL'audició d'aquest matí no només ha servit per homenatjar als de la Taca Verda, també hi ha hagut un record molt especial a Salvador Ferré, president del Grup Sardanista Mirant al Cel, que va morir el passat mes de gener a l’edat de 91 anys .\nEn el seu honor la Cobla Jovenívola de Sabadell ha interpretat les sardanes: En recordança a l'amic, de Josep Cassú i Mirant al cel, d'Agustí Borgunyó, aquesta última sardana ha estat ballada per la seva vídua Rosa Cabana.\nLes sardanes dedicades a la Colla Sabadell han estat: Si tu no hi ets de Joan Làzaro i com no podia ser d'altra manera, Colla Sabadell de Carles Santiago.\nLa ballada ha estat un èxit de públic, tot i el fred regnant aquest matí. La Plaça Dr. Robert ha presentat un ple absolut de dansaires que han desafiat les baixes temperatures, i és que després d'uns mesos amb poques audicions, hi havia moltes ganes de ballar sardanes.\nI per passar el fred, res millor que un bon aperitiu servit en el descans pels dansaires de la Colla Sabadell, això ha revifat al públic que a la represa, ja no han deixat de ballar fins al final de l’audició.\nPerò malauradament, avui no han pogut estar amb nosaltres tots els dansaires de la Sabadell, alguns, han faltat per motius laborals, altres per malaltia. Tampoc han pogut acompanyar-nos en un dia tant assenyalat, el nostre President Àngel Muñoz i la seva dona Mª Carme Triadó, doncs han hagut d'assistir a la Cloenda del Campionat Territorial de les Comarques Barcelonines, que es celebrava a la mateixa hora a Manresa.\nPublicat per COLLA SABADELL a 20:54 0 comentaris\nLa Plaça Dr. Robert plena de gom a gom\nCom cada any la Colla Sabadell convida a tot el públic assistent a un aperitiu.\nPublicat per COLLA SABADELL a 18:22 0 comentaris\nPublicat per COLLA SABADELL a 21:20 0 comentaris


L'IES Miquel Crusafont es manifesta perquè Educació no tanqui la unitat de suport a l'educació inclusiva - Diari de Sabadell\nL'IES Miquel Crusafont es manifesta perquè Educació no tanqui la unitat de suport a l'educació inclusiva\nAquest matí, professors i alumnes de l'IES Miquel Crusafont dels Merinals s'han manifestat davant dels Serveis Territorials d'Educació del Vallès Occidental, a la Gran Via, per protestar per la decisió del departament de tancar la Unitat de Suport Intensiu a l'Educació Inclusiva (SIEI). La decisió implica que, els alumnes que són atesos en aquesta unitat, romandran al centre però sense suport educatiu.\nL'IES Miquel Crusafont és un centre educatiu catalogat de màxima complexitat i aquesta unitat de suport és un dels recursos educatius dels quals disposen els docents per fer front a l'educació d'alumnes amb problemes d'aprenentatge. Dificultats que van des de trastorns de conducta, espectre autista, negativisme desafiant i altres patologies.\nManifestació a les portes d'Educació / LLUÍS FRANCO\nLa unitat de l'IES Miquel Crusafont ha arribat a tenir fins a 8 alumnes atesos per professors especialitzats. Quatre d'aquests alumnes marxen, però segons explica el director del centre, Robert Velàsquez, hi ha dues famílies amb aquesta necessitat i un altre alumne de primer d'ESO. Educació considera que el centre no arriba al nombre d'alumnes suficient per mantenir la unitat oberta, que és de 6 a 10 alumnes. Des de l'IES Miquel Crusafont es discrepa d'aquesta valoració. Segons el seu director, són 8 alumnes amb necessitats especials els que tenen comptabilitzats. Velàsquez diu que fa un any que demanen que algú se'ls miri "perquè nosaltres creiem que necessiten aquest recurs, però el que passa és que ningú se'ls ha volgut mirar".\n"L'IES Miquel Crusafont té aquesta unitat des de l'inici de la seva creació, i ha servit de model pels altres centres" diu Velàsquez, que afegeix que "és una bona ajuda per l'alumnat que és més feble i és una manera d'aconseguir l'escola inclusiva per la qual s'està lluitant". Si la mesura del Departament d'Educació s'acaba aplicant és passarà de 58 hores de personal a 9,5 hores. Velàsquez diu que, el director dels Serveis Territorials, li ha ofert mitja dotació de vetlladora "la vetlladora té unes altres tasques. No té una educació específica d'educació especial". Aquesta figura, està pensada per nens que tenen problemes de motricitat, per si cal posar una sonda o bolquers," però no per fer reforç educatiu", insisteix Velàsquez.\nLes SIEI es van crear per fer reforç educatiu a nois i noies amb dificultats. En principi les unitats disposaven de dos professors especialitzats i una educadora. Amb les retallades, aquests serveis ja es van veure afectats. Ara, diu Velàsquez, "tot i que ens diuen que ja ha acabat la crisi, no tan sols no han retornat les dotacions inicials sinó que -en aquest cas- ens la volen suprimir".\nTemes:IES Miquel Crusafont, Joan Berlanga, manifestació, Manuel Robles, Robert Velàsquez, Serveis Ensenyament, SIEI